योग अपनाएं, निरोगी बनें : एसडीपीओ
चक्रधरपुरके श्री पोर्टरखोली मैदान में दुर्गा पूजा समिति की ओर से आयोजित पांच दिवसीय योग विज्ञान शिविर का समापन बुधवार को हुआ। समारोह में मुख्य अतिथि पोड़ाहाट अनुमंडल आरक्षी उपाधीक्षक सुबोध जायसवाल उपस्थित थे। इस मौके पर अतिथियों को पतंजलि योग पीठ द्वारा योग संदेश पुस्तक देकर सम्मानित किया गया। समारोह का शुभारंभ पतंजलि योग समिति की महिला राज्य प्रभारी बहन सुधा ने गायत्री मंत्र महामृत्युंजय जाप कर किया। जिसके बाद योग की जानकारी दी गई। मुख्य अतिथि आरक्षी उपाधीक्षक ने समापन समारोह को संबोधित करते हुए कहा कि योग कर योगी बनें। योग को अपने जीवन में प्राथमिकता दें और निरोगी रहें। वहीं बहन सुधा ने कहा कि नियमित योग से मनुष्य स्वस्थ बना रहता है।
समापनसमारोह में ये रहे मौजूद : भारतस्वाभिमान पतंजलि योग समिति के जिला प्रभारी राजेंद्र सालूजा, पतंजलि योग समिति के जिला प्रभारी अजीत कुमार पांडेय, समाजसेवी विनोद भगेरिया, दिलीप केजरीवाल, भारत स्वाभिमान जिला सह प्रभारी चंद्रशेखर ठाकुर, कोषाध्यक्ष रमेश समेत रवि राव एवं आयोजनकर्ता पोर्टरखोली दुर्गा पूजा समिति के सदस्य उपस्थित थे।
पोड़ाहाट एसडीपीओ को किताब देकर सम्मानित करते समिति के लोग।
पोर्टर खोली में योग शिविर करते पोड़ाहाट एसडीपीओ अन्य।
भजन संध्या से गुलजार रहा शिविर
शिविरके समापन समारोह में भजन संध्या का आयोजन किया गया था। जिसमें जमशेदपुर के गायकों ने भजन के अलावा गुलाम अली की गजल ‘हम तेरे शहर में आए हैं, मुसाफिर की तरह’ प्रस्तुत कर दर्शकों का मन मोह लिया। कार्यक्रम का आनंद आरक्षी उपाधीक्षक श्री जायसवाल ने भी लिया। वहीं गायक वीरेंद्र उपाध्याय, चक्रधरपुर के धर्मेंद्र केजरीवाल, तबला वादन सनत सरकार, नाल पर घनश्याम, आॅरगन पर ललित हारमोनियम से मधुर राग गिरीश निकाल रहे थे।
hin_Deva hin_Deva bho_Deva hin_Deva hin_Deva hin_Deva hin_Deva